חטיבת עוז

חטיבת עוֹז (חטיבה 89), הידועה בכינוי חטיבת הקומנדו, היא עוצבת חיל רגלים למבצעים מיוחדים של זרוע היבשה בצה"ל. החטיבה מאגדת תחתיה ארבע יחידות קומנדו – יחידת אגוז, יחידת מגלן, יחידת דובדבן ויחידת הסיוע המבצעי (יחס"מ) וכפופה לעוצבת האש (אוגדה 98).

החטיבה קיבלה את המספר 89, לציון גדוד הקומנדו 89, גדוד פשיטה בפיקוד משה דיין ודב צסיס, שפעל במלחמת העצמאות תחת פיקוד חטיבה 8.

 היסטוריה 
במסגרת תר"ש קשת שהוביל הרמטכ"ל דני חלוץ נועדה הקמת אגד הכוחות המיוחדים תחת קחצ"ר.

במסגרת תר"ש גדעון שהתקבלה ב-2015 החליט הרמטכ"ל גדי איזנקוט על הקמת החטיבה. עד הקמת החטיבה, זרוע היבשה הייתה הזרוע היחידה בצה"ל ללא מערך מבצעים מיוחדים אחוד.

בהקמת חטיבת הקומנדו כיחידת קומנדו של זרוע היבשה והוספתה ליחידות הקומנדו הזרועיות במפקדת העומק, צה"ל למעשה התאים את מבנהו למבנה האמריקאי בהפעלת כוחות מיוחדים על ידי השלמת מפקדת העומק, שלמעשה מהווה את ה-SOCOM הישראלי.

התהליך החל בדצמבר 2011 בהחלטה להקים את מפקדת העומק, מפקדה עצמאית שמכירה ומעדכנת את יכולותיהן של יחידות הקומנדו הזרועיות ותפקידה הוא תכנון, הפעלת הכוח והובלת מבצעים מיוחדים ורב-זרועיים ארוכי טווח במרחב המוגדר כעומק האסטרטגי של מדינות האויב של ישראל.

 2016–2020 
ב-6 ביולי 2015 מינה הרמטכ"ל את אל"ם דוד זיני להקים את חטיבת הקומנדו. החטיבה הוקמה רשמית ב-27 בדצמבר 2015 וזיני נכנס לתפקידו כמפקדה.

בפברואר 2016 סיימה החטיבה את התרגיל החטיבתי הראשון בתולדותיה ובנובמבר 2016 נחתם הליך הפיכת החטיבה לחטיבה מבצעית.

ביוני 2017 ערכה החטיבה תרגיל נרחב בקפריסין.

ביוני 2018 נסגרה יחידת רימון וביולי מוזגה ליחידת מגלן.

במהלך העימותים בגבול ישראל–רצועת עזה (2018–2019), צלפי החטיבה נפרשו לאורך גדר המערכת סביב רצועת עזה על מנת למנוע חדירת מחבלים פלסטינים לשטח ישראל ופריצה של הגדר. מערכות הנשק שהפעילו הצלפים כללו את ה-SR-25 Mk 11 החצי-אוטומטי והבארט MRAD הבריחי החדש, שלו זו הייתה טבילת אש מבצעית.

 2020–2023 
במהלך חודש יוני 2020 הוקפצה החטיבה לגבול לבנון לאור המתיחות עם חזבאללה באותה תקופה ופעלה לסיכול פיגועי טרור בגזרה.

יחידת מגלן ויחידת אגוז פעלו לסיכול חוליות נ"ט של חמאס וגא"פ במהלך מבצע שומר החומות במאי 2021.

בתרגיל חודש המלחמה של צה"ל ב-2022 הוטסה והוחפה החטיבה לקפריסין לתרגיל רחב-היקף.

במבצע עלות השחר הוקפצה החטיבה לגזרת עזה לתגבור הכוחות ולתקיפת מטרות טרור.

החטיבה הובילה את הלחימה במבצע בית וגן שנערך בג'נין ובמחנה הפליטים ג'נין, ואיבדה לוחם אחד בקרבות.

 מלחמת חרבות ברזל 

 מתקפת הפתע 
בבוקר שמחת תורה, כ"ב בתשרי ה'תשפ"ד, 7 באוקטובר 2023 פתחו ארגוני חמאס והג'יהאד האסלאמי הפלסטיני במתקפת פתע על ישראל. בחסות ירי של אלפי רקטות לעבר ישראל, חדרו כ-3,000 מחבלים ליישובים ישראליים ומתקנים צבאיים, תוך ניהול קרבות ירי נגד כוחות ביטחון דלים. לוחמי החטיבה הוקפצו ליישובי העוטף וניהלו קרבות קשים מול המחבלים על מנת לשחרר את היישובים ולהשיב את השליטה עליהם. במהלך הקרבות איבדה החטיבה 21 לוחמים (9 לוחמי מגלן, 7 לוחמי דובדבן, ו-5 לוחמי אגוז) בזירות קרב שונות בנחל עוז, בכפר עזה ובכיסופים.ממוזער|210x210 פיקסלים|לוחמי יחידת דובדבן בח'אן יונס במהלך מלחמת חרבות ברזל

 החזית הלבנונית 
ב-9 באוקטובר 2023 פעלה יחידת אגוז של החטיבה בגזרת גבול לבנון. לאחר היתקלות עם מחבלים מארגון חזבאללה וחילופי אש, נהרג לוחם פלוגת המילואים של יחידת אגוז רס"ל גלעד מולכו.

 התמרון הקרקעי ברצועת עזה 
עם תחילת התמרון הקרקעי ברצועת עזה, החלה יחידת מגלן לפעול כחלק מצוות הקרב של חטיבת הנח"ל, אשר נעה בין צפון הרצועה ושאטי. לאחר הפסקת האש, כל יחידות העילית של החטיבה (מגלן, אגוז ודובדבן) אוחדו תחת צוות קרב חטיבתי אחד ופעלו באזור ח'אן יונס. במהלך הקיץ 2024, חודש המאמץ המבצעי בציר נצרים. במהלך הלחימה במסגרת התמרון הקרקעי נהרגו בקרבות השונים כ-16 מלוחמי החטיבה.

 יחידות החטיבה 
יחידהתפקיד היחידהמרכז|לא ממוסגר|99x99 פיקסליםדובדבןמתמחה בלוחמה בטרור ובפעילות מסוערבת נגד מחבלים.מרכז|לא ממוסגר|85x85 פיקסליםאגוזמתמחה בפעילות יבשתית מורכבת, ובטקטיקות לוחמת גרילה כולל לוחמה בסבךמרכז|לא ממוסגר|99x99 פיקסליםמגלןמתמחה בהשמדת מטרות איכות בעומק שדה הקרב וביצירת מודיעין צבאי באמצעות אמצעי לחימה מיוחדיםמרכז|לא ממוסגר|55x55 פיקסליםבא"ח עוזבית הספר לקומנדו שבו עוברים חיילי החטיבה את ההכשרה
ממוזער|191x191 פיקסלים|לוחמי יחידת מגלן

 יחידת מגלן 

יחידת מגלן היא יחידת קומנדו בצה"ל, המתמחה בהשמדת מטרות איכות בעומק שדה הקרב וביצירת מודיעין. לוחמי היחידה נבחרים ממסיימי גיבוש סיירת מטכ"ל ושייטת 13 לאחר שעברו ראיון, ומן המתגייסים לחטיבת הצנחנים, העוברים גיבוש ממיין.
 יחידת דובדבן 
ממוזער|198x198 פיקסלים|טירונים לוחמים של יחידת מגלן בסוף מסלול
יחידת "דובדבן" היא יחידת קומנדו ולוחמה בטרור המתמחה בלוחמה זעירה תחת הסוואה חלקית או מלאה. עיקר פעילותה של היחידה היא: איסוף מודיעין בשטח בנוי, ביצוע מעצרים מורכבים או סיכול ממוקד של מבוקשים ומחבלים (פעילי טרור) בלב שטחים עוינים תוך שימוש ביכולות מתקדמות ומסווגות, כאשר חלק מהפעילות נעשית בצורה מסוערבת, כלומר הלוחמים מחופשים לעוברי-אורח ערבים. לוחמי היחידה נבחרים לאחר גיבוש סיירת מטכ"ל או שייטת 13 בקבלת תוצאת "חטיבת הקומנדו".
 יחידת אגוז 

ממוזער|203x203 פיקסלים|לוחמי יחידת אגוז במהלך מלחמת חרבות ברזל
יחידת אגוז היא יחידת קומנדו המתמחה בפעילות יבשתית מורכבת, ובמקור נועדה ללחום בטקטיקה של לוחמת גרילה נגד ארגון חזבאללה ברצועת הביטחון שבדרום לבנון. היא מתמחה בלחימה בכל תוואי: בשטח סבוך, בשדאות, הסוואה צבאית ועוד. ניסיונה הרב של היחידה בלחימה מול כוחות לא סדירים, במיוחד מול חזבאללה בדרום לבנון, השפיע רבות על תורות הלחימה של חטיבות החי"ר והיחידות המיוחדות בצה"ל. היחידה היא יחידה ניידת, הפועלת בכל מקום.

לוחמי היחידה נבחרים מבין מסיימי גיבושי מטכ"ל, שייטת וסיירת גולני.

 בית הספר לקומנדו – בא"ח עוז 
ממוזער|209x209 פיקסלים|טירונים של יחידת מגלן במהלך הכשרה
אחרי הטירונות של לוחמי חטיבת הקומנדו בבא"ח צנחנים (מגלן ודובדבן) או בבא"ח גולני (אגוז), הלוחמים עוברים את המשך ההכשרה בבית הספר לקומנדו – בא"ח עוז. בשנת 2018 החלה הקמת בית הספר, וב-18 ביולי 2019 בית הספר הפך למבצעי. ב-9 באוגוסט 2020 בית הספר עבר למשכן קבוע במתקן אדם, לאחר ששוכן זמנית בבית ליד.

 מפקדי בא"ח עוז 
+שםתקופת כהונההערות אסף חממי  2018–2020  נפל במלחמת חרבות ברזל בעת ששירת כמפקד החטיבה הדרומית ברצועת עזה איתי מטק  2020–2022  לימים מפקד חטיבת עציון גל ריץ'  2022–2024  מפקד הבא"ח במלחמת חרבות ברזל. לימים מפקד חטיבת עציון ענאן פארס  2024–2025  לימים מפקד חטיבת בנימין בניה הר זהב  2025– 
ממוזער|לוחמי גדוד המילואים 6212 של יחידת מגלן בח'אן יונס במהלך מלחמת חרבות ברזל

 יחידות סיוע 
 יחידת רפואה אווירית (יר"א) – יחידת סיוע המורכבת מרופאים, אחים ומטפלים במילואים המתמחים בנחיתה מהאוויר ופתיחת בית חולים ארעי בעומק שטח אויב באמצע שדה הקרב.

 יחידות המילואים 
יחידות המילואים של יחידות מגלן ודובדבן (יחידת המילואים של יחידת אגוז היא חטיבה 11).

 יחידות בעבר 
 יחידת רימון 

ממוזער|יחידת רימון
יחידת רימון הייתה יחידת קומנדו המתמחה בלוחמה מדברית. היחידה פעלה הן בלחימה ברצועת עזה, הן בפעולות ביטחון שוטף לאורך גבול ישראל–מצרים, הן בפעולות בעומק הנגב והן בגזרת איו"ש בתנאי מדבר, במטרה להילחם בהברחות לא חוקיות, בהן, אמצעי לחימה, סמים וחדירת מחבלים. היחידה הצטיינה במבצע צוק איתן וזכתה לצל"ש אלוף. מאז הקמתה באוגוסט 2010 עד הקמת חטיבת הקומנדו בדצמבר 2015, פעלה היחידה במסגרת חטיבת גבעתי. בדצמבר 2015 הוכפפה לחטיבת עוז. ביוני 2018 נסגרה היחידה והפכה ביולי לפלגה המתמחה בין השאר בלוחמה מדברית ביחידת מגלן.

 סמל וכומתות החטיבה 
ממוזער|סמלי לוחם חטיבת עוז
 סמל החטיבה 
ממוזער|157x157 פיקסלים|סיכת לוחם חטיבת קומנדו
על פי השבועון "במחנה" תג היחידה של חטיבת הקומנדו מלא בסמליות:

סמל חטיבת הקומנדו בעל דמיון לסמל מפקדת העומק, משום שהקמת חטיבת הקומנדו השלימה מהלך כולל לשיפור ההפעלה ומיצוי היכולות של הכוחות המיוחדים, לאחר איחוד גדודי הסיור החטיבתיים, והקמת מפקדת העומק.169x169px|שמאל|ממוזער|תג החטיבה

מעת הקמת החטיבה חבשו חיילי היחידות השונות בחטיבה את הכומתות של "חטיבות האם" מהם הגיעו (מגלן ודובדבן – כומתה אדומה, אגוז – כומתה חומה, רימון – כומתה סגולה). באפריל 2018, הוחלט כי צבע הכומתה של כלל יחידות החטיבה יוחלף לאדום, וזאת על מנת ליצור זהות אחידה לכל הלוחמים בחטיבת הקומנדו.

החל משנת 2025 מקבלים הלוחמים סיכת קומנדו בצורת חרב בסיום ההכשרה בבית הספר לקומנדו, אשר נענדת על כיס שמאל.

 סיכת לוחם 
במרץ 2025 הושקה סיכה ללוחמי החטיבה בצורת סכין קומנדו. סיכת הלוחם מוענקת ללוחמים אשר סיימו בהצלחה את פרק הכשרתם בבית הספר לקומנדו. ידית האחיזה בסכין מורכבת מ-6 טבעות בידית האחיזה כאשר כל טבעת מייצגת יחידה מיחידות העוצבה: אגוז, דובדבן, מגלן, 6212, 6217 ויחס"ם הקומנדו.

 המנון החטיבה 
המנון הקומנדו נכתב על ידי איזי מן והולחן על ידי גדי גולדמן. ב-16 בינואר 2024 הוקלט ביצוע להמנון על ידי נועה קירל והלהקות הצבאיות.

 אמצעי לחימה 
רובי השירות של לוחמי החטיבה הם רובה סער קרבין M4A1, מיקרו־תבור x95, תבור X-95 ותבור TAR-21, כאשר על חלקם מותקן מטול רימונים M-203 ו-M-203P. בנוסף חמושים הלוחמים באקדחים להגנה עצמית ולקרבות צמודים בשטח בנוי.ממוזער|לוחם בחטיבת עוז, עם כומתה אדומה ונשק אישי רובה סער קרבין M4A1,|180x180 פיקסליםבנוסף מפעילות היחידות מקלעים מדגמי נגב קומנדו, נגב NG7, מאג ומקלע 0.5 מדגם M2 בראונינג. היחידה מפעילה גם מקלע רימונים מדגם סטרייקר Mk-47.
ממוזער|206x206 פיקסלים|לוחמי יחידת מגלן בטקס סיום מסע כומתה, 2025
צלפי החטיבה מפעילים מערכות נשק צלפים מדגמי רמינגטון M24, ברק (HTR 2000), SR-25 Mk 11, בארט REC10 ובארט MRAD. אמצעים משלימים כוללים כוונת טלסקופית ליאופולד סימן 6, תחמושת צליפה, חליפת הסוואה ועוד.

בנוסף לנשק קל מפעילות היחידות אמצעים מיוחדים בהתאם לייעודן.
 מסלול הכשרה 
ממוזער|בית הספר לקומנדו במתקן אדם ביום חנוכתו ב-2020מסלול לוחם בחטיבת הקומנדו אורך בין 14–16 חודשים ומתחיל בטירונות חיל רגלים בסיסית המתבצעת באחד בבסיסי האימון החטיבתיים. יחידת דובדבן ויחידת מגלן בבא"ח צנחנים שם גם יעברו קורס צניחה ויחידת אגוז בבא"ח גולני. משם ממשיכים לשלב טירונות יחידה שאורך כחודש ובו מודחים אחוזים גבוהים מהלוחמים. לאחר מכן עולים הלוחמים למתקן אדם בבית הספר לקומנדו למסלול הכשרה ייעודי שבו יעברו הלוחמים קורס ניווט, הסוואה, לוט"ר, מ"כים, קרב מגע, נהיגה, הפעלת מערכות נשק ייעודיות ועוד. לאחר שלב ההכשרה בבית ספר לקומנדו יעברו הלוחמים ליחידות עצמן בה יבצעו הכשרה מותאמת מבחינת כושר, יכולות מבצעיות ייעודיות וקורסים מקצועיים המותאמים ליחידותיהם - אגוז, מגלן ודובדבן. בכך ייגמר מסלול לוחם קומנדו.

 מפקדי החטיבה 
+שםתקופת כהונההערות דוד זיני  2015–2017  מקים החטיבה ומפקדה הראשון. לימים מפקד פיקוד ההכשרות והאימונים ומפקד הגיס המטכ"לי וראש השב"כ ה-15 אבי בלוט  2017–2018  לימים מפקד פיקוד המרכז קובי הלר  2018–2021  לימים מפקד אוגדת איו"ש מני ליברטי  אוגוסט 2021 – יוני 2023  לימים ראש חטיבת ההפעלה המבצעית באמ"ן עומר כהן  יוני 2023 – אפריל 2025  מפקד החטיבה במלחמת חרבות ברזל. לימים קחצ"ר שמעון סיסו  אפריל 2025 – יוני 2025  ממלא מקום מורדי וייס  יוני 2025 –  מפקד החטיבה במלחמת חרבות ברזל

 מילואים 
שם היחידהיחידה מזינהיחידת אםגדוד 6212 יחידת מגלן חטיבת עוזגדוד 6217 יחידת דובדבן חטיבת יפתח יחידת אגוז עוצבת בזק עוצבת חצי האש יחידת מגלן ויחידת דובדבן (וחטיבת הצנחנים) עוצבת האש

הנצחה
אתר ההנצחה לנופלי החטיבה ממוקם במודיעין, בצמוד לאנדרטה לנופלי העיר.

 גלריה 

 קישורים חיצוניים 




 קובי הלר, גל פרל פינקל, עוצבת הקומנדו – מאוסף יחידות מובחרות ל"אס בשרוול" של צה"ל, מערכות, 5 במאי 2022
 אור הלר, ועכשיו נעברת את צ'אק נוריס, בלייזר, גיליון אוקטובר 2015, כפי שהועלה באתר פרש
 בן כספית, קומנדו אייזנקוט, באתר אל-מוניטור, 8 ביולי 2015




 אור הלר, חטיבת הקומנדו החדשה, באתר "ישראל דיפנס", 10 במאי 2016

 גבי סיבוני וגל פרל פינקל, תרגילי צה"ל בכרתים וקפריסין, "מבט על 945", 27 ביוני 2017




 גל פרל פינקל וסא"ל ירון, מבצע "קרנף": מה כדאי לחטיבת הקומנדו ללמוד מרגימנט הריינג'רס של צבא היבשה האמריקני, מערכות 488, יולי 2020, עמ' 40–47

 קובי הלר וגל פרל פינקל, עוצבת הקומנדו – מאוסף יחידות מובחרות ל"אס בשרוול" של צה"ל, כתב העת "בין המערכות", 5 במאי 2022

 הערות שוליים 

*
קטגוריה:יחידות מובחרות בצה"ל
עוז